**Subaru Nordic Ab hyödyntää aurinkoenergiaa**

**Kiinteistöön, jossa Subaru Nordic Ab:n Suomen myyntikonttori Espoossa toimii, on asennettu aurinkosähköjärjestelmä, joka tuottaa päivässä 1-2 MWh. Se vastaa 6 670km ajoa sähköautolla.**

Subaru Nordic Ab Suomen kiinteistöön asennettiin kesän aikana kaikkiaan 1 129 aurinkopaneelin järjestelmä, jonka koko on 350 kWp. Aurinkosähköjärjestelmä kytkettiin kiinteistön sähköjärjestelmään 31. päivä heinäkuuta. Järjestelmän asentamisesta ja kytkemisestä vastasi Vantaan Energia.

Uusi järjestelmä on tuottanut elokuun alusta sähköä noin 1-2 MWh päivässä, joka vastaa noin 3 300 km (1 MWh) tai 6 670 km (2 MWh) ajoa sähköautolla. Järjestelmän vuosituotannolla sähköautolla päästään kuutisenkymmentä kertaa maapallon ympäri.

Subarulle autot merkitsevät vapautta ja hienoja elämänkokemuksia. Niiden saavuttaminen edellyttää autotehtaalta vastuun ottamista paitsi kuljettajasta ja matkustajista myös kokonaisvaltaisesti kaikista tiellä liikkujista. Vastuullisuus ympäristöstä ja ilmastoneutraali toimintapa tukevat Subarun perusarvoja.